|  |  |
| --- | --- |
| Prvi.jpg  |   22. IX 2022. Број  **300/22**  |
|  |  |

|  |
| --- |
| САОПШТЕЊЕ ЗА МЕДИЈЕ |
| **септембар 2022.** |

**Просјечна нето плата у августу 1 166 КМ**

**У свих 19 подручја (VIII 2022/VIII 2021) забиљежен номинални раст нето плате**

Просјечна мјесечна нето плата у Републици Српскојисплаћена у августу 2022. године износила је1 166 КМ и у односу на јул 2022. номинално je већа за 0,5%, а реално за 0,1%, док је у односу на исти мјесец претходне године номинално већа за 13,8%, а реално мања за 1,6%. Просјечна мјесечна бруто плата износила је 1 762 КМ.

Посматрано по подручјима, у августу 2022. године највиша просјечна нето плата исплаћена је у подручју *Информације и комуникације* и износила је 1 571 КМ, а најнижа просјечна нето плата у августу 2022. исплаћена је у подручју *Грађевинарство*,868 КМ.

У августу 2022. године, у односу на август 2021, у свих 19 подручја забиљежен је номинални раст нето плате, од чега највише у подручјима *Стручне, научне и техничке дјелатности* 21,1%, *Трговина на велико и на мало, поправка моторних возила и мотоцикала* 19,1% и *Умјетност, забава и рекреација* 18,9%.

 KM



Графикон 1. Просјечна нето плата по мјесецима

**Мјесечна инфлација у августу 2022. године 0,4%**

**Годишња инфлација (VIII 2022/VIII 2021) 15,6%**

Цијене производа и услуга које се користе за личну потрошњу у Републици Српској, мјерене индексом потрошачких цијена, у августу 2022. године у односу на претходни мјесец у просјеку су више за 0,4%, док су у односу на исти мјесец претходне године у просјеку више за 15,6%.

Од 12 главних одјељака производа и услуга, више цијене на годишњем нивоу забиљежене су у једанаест, а ниже цијене у једном одјељку.

Највећи годишњи раст цијена у августу 2022. године, забиљежен је у одјељку *Превоз* 28,2% због виших цијена у групи Ваздушни превоз путника од 57,0%, као и у групи Горива и мазива за лична возила од 41,1%, затим у одјељку *Храна и безалкохолна пића* 25,9%, усљед виших цијена у групама Уља и масноће од 61,0% и Млијеко и млијечни производи од 31,9%, потом у одјељку *Становање* 11,8% због повећања у групама Течна горива од 56,5%, и Плин од 54,1%.

Слиједе повећања у одјељку *Ресторани и хотели* од 11,4%, усљед виших цијена у групи Услуге у ресторанима и кафићима од 13,9%, затим у одјељку *Намјештај и покућство* 10,7%, због виших цијена у групи Теписи и друге подне облоге од 17,4%, затим у одјељку *Рекреација и култура* 9,0%, због повећања цијена у групи Производи за кућне љубимце од 29,3%, потом у одјељку *Остали производи и услуге* 7,6%, усљед виших цијена у групи Услуге фризерских салона од 13,1%.

Повећање од 1,7% забиљежено је у одјељку *Алкохолна пића и дуван,* усљед виших цијена у групи Вино од 5,8%, слиједи одјељак *Комуникације* са растом од 1,0%, усљед виших цијена у групи Телефонске и телефакс услуге од 1,2%, затим одјељак *Здравство* са растом од 0,8%, усљед повећања цијена у групи Стоматолошке услуге од 3,6%, док је повећање од 0,1% забиљежено је у одјељку Образовање због виших цијена у групи Предшколско образовање од 0,8%.

Ниже цијене на годишњем нивоу, у августу 2022. године, забиљежене су у одјељку Одјећа и обућа 3,5%, усљед сезонских снижења конфекције и обуће током године.

%

Графикон 2. Мјесечна и годишња инфлација

**Календарски прилагођена индустријска производња (VIII 2022/VIII 2021) већа 3,7%**

**Индустријска производња (I-VIII 2022/I-VIII 2021) већа 2,1%**

Календарски прилагођена индустријска производња у августу 2022. године у поређењу са августом 2021. године већа je за 3,7%.

Десезонирана индустријска производња у Републици Српској у августу 2022. године у поређењу са јулом 2022. године већа је за 2,9%.

Индустријска производњау Републици Српској у периоду јануар – август 2022. године у односу на исти период 2021. године биљежи раст од 2,1%. У истом периоду у подручју *Вађење руда и камена* оставрен је раст од 9,1%, у подручју *Прерађивачкa индустрија* раст од 4,0%, док је у подручју *Производњa и снабдијевањe електричном енергијом, гасом, паром и климатизацијa* забиљежен пад од 4,2%.

Графикон 3. Индекси индустријске производње август 2018 – август 2022. (∅2015=100)

**Број запослених у индустрији (I-VIII 2022/I-VIII 2021) већи 1,1%**

Број запослених у индустрији у периоду јануар – август 2022. године, у односу на исти период прошле године већи је за 1,1%.

Број запослених у индустрији у августу 2022. године у односу у на просјек 2021. године већи је за 0,8% и у односу на исти мјесец прошле године већи за 0,3%.

**Највећи обим робне размјене остварен са Србијом**

У периоду јануар - август 2022. године остварен је извоз у вриједности од 3 милијарде 594 милиона КМ, што је за 30,6% више него у периоду јануар - август 2021. године, те увоз у вриједности од 4 милијарде 555 милиона КМ, што је за 31,7% више него у периоду јануар - август 2021. године, док је проценат покривености увоза извозом износио 78,9%.

У августу 2022. године остварен је извоз у вриједности од 374 милиона КМ, што је 14,6% више него у истом мјесецу 2021. године, те увоз у вриједности од 536 милиона КМ, што је за 25,8% више него у августу претходне године.

У погледу географске дистрибуције робне размјене Републикe Српскe са иностранством, у периоду јануар - август 2022. године, највише се, од укупно оствареног извоза, извозило у Србију и то у вриједности од 627 милиона КМ (17,5%) и у Хрватску 498 милиона КМ (13,9%). У истом периоду, највише се, од укупно оствареног увоза, увозило из Србије и то у вриједности од 810 милионa КМ (17,8%) и из Италије, у вриједности од 745 милиона КМ (16,4%).

Посматрано по групама производа, у периоду јануар - август 2022. године, највеће учешће у извозу остварује електрична енергија са 362 милиона КМ, што износи 10,1% од укупног извоза, док највеће учешће у увозу остварују нафтна уља и уља добијена од битуменозних минерала (осим сирових), са укупном вриједношћу од 385 милиона КМ, што износи 8,5% од укупног увоза.

хиљ. КМ

2022

2021

Графикон 4. Извоз и увоз по мјесецима

|  |
| --- |
| **МАТЕРИЈАЛ ПРИПРЕМИЛИ:**  |
| **Статистика рада**Биљана Глушацbiljana.glusac@rzs.rs.ba |
| **Статистика цијена** Жељка Драшковићzeljka.draskovic@rzs.rs.ba |
| **Статистика индустрије и рударства** Андреа Ерак-Латиновићandrea.erak@rzs.rs.ba;  |
| **Статистика спољне трговине** мр Сања Стојчевић Увалићsanja.stojcevic@rzs.rs.ba |

|  |
| --- |
|  |
| Саопштење припремило Одјељење за дисеминацију |
| Дарко Милуновић, в.д. директора Завода, главни уредникВладан Сибиновић, начелник одјељења Република Српска, Бања Лука, Вељка Млађеновића 12дИздаје Републички завод за статистикуСаопштење је објављено на Интернету, на адреси: www.rzs.rs.baтел. +387 51 332 700; E-mail: [stat@rzs.rs.ba](file:///%5C%5Ckordun%5CAppData%5CLocal%5CMicrosoft%5CWindows%5CTemporary%20Internet%20Files%5CLow%5CContent.IE5%5CAppData%5CLocal%5CMicrosoft%5CWindows%5CTemporary%20Internet%20Files%5CLow%5CContent.IE5%5CAppData%5CLocal%5CMicrosoft%5CWindows%5CTemporary%20Internet%20Files%5CLow%5CContent.IE5%5CAppData%5CLocal%5CMicrosoft%5CWindows%5CTemporary%20Internet%20Files%5CContent.IE5%5CAppData%5CLocal%5CMicrosoft%5CWindows%5CTemporary%20Internet%20Files%5CContent.Outlook%5CHVIF4827%5Cstat%40rzs.rs.ba)**Приликом коришћења података обавезно навести извор** |